8. 11. 89 De Europæiske Fællesskabers Tidende Nr. C 282/7 
II 
(Forberedende retsakter) 
KOMMISSIONEN 
Ændring til forslag til Rådets forordning (EØF) om fastsættelse af sundhedsgarantier for så vidt 
angår rundorm (nematoder) i forbindelse med afsætningen af fisk og fiskerivarer (') 
KOM(89) 428 endelig udg. 
(Forelagt af Kommissionen i henhold til E&F-Traktatens artikel 149, stk. 3, den 18. september 
1989) 
(89/C 282/05) 
Den 22. februar 1988 forelagde Kommissionen Rådet 
ovennævnte forslag. Som følge af Europa-Parlamentets 
udtalelse på plenarmødet den 14. marts 1989 er der fore­
taget følgende ændringer i det oprindelige forslag: 
1. Titlen affattes således: 
»Forslag til Rådets forordning om fastsættelse af 
sundhedsgarantier for så vidt angår rundorm 
(nematoder) i forbindelse med markedsføring af 
fersk fisk til konsum i rå tilstand og fiskerivarer« 
2. Som betragtning la indsættes: 
»med henblik på gennemførelse af det indre marked 
er det uomgængeligt nødvendigt, at basislevnedsmid­
lerne fisk og fiskerivarer omfattes af sundhedsbe­
stemmelser i lighed med dem, der gælder for andre 
levnedsmidler;« 
3. Som betragtning Ib indsættes: 
»denne forordning udgør på grund af de allerede 
opståede afsætningsvanskeligheder første del af de 
sundhedsbeskyttende foranstaltninger, der bør 
vedtages af Rådet i henhold til Traktatens artikel 43 
inden den 31. december 1991;« 
4. Som betragtning le indsættes: 
»desuden vil gennemførelsen af det indre marked, 
hvis det høje beskyttelsesniveau skal opretholdes, 
gøre det nødvendigt at indføre nye og strengere 
kvalitetsnormer for fiskerivarer end dem, der gælder 
for øjeblikket;« 
5. Som betragtning 2a indsættes: 
»der må vedtages bestemmelser, der er i overens­
stemmelse med fiskeindustriens særlige krav og 
vilkår;« 
(') EFT nr. C 66 af 11. 3. 1988, s. 2. 6. Tredje betragtning affattes således: 
»der kan forekomme rundormslarver i visse fiske­
arter og i visse dele af fisk;« 
7. Fjerde betragtning affattes således: 
»det er vigtigt at forebygge den eventuelle sundheds­
risiko i forbindelse med rundorm i fisk, især ved 
konsum i rå tilstand, og i visse fiskerivarer;« 
8. Sjette betragtning affattes således: 
»der bør i forbindelse med samhandelen inden for 
Fællesskabet og ved import fra tredjelande fastsættes 
regler om kontrol i bestemmelseslandet samt bestem­
melser vedrørende opfølgning af denne kontrol; 
disse regler bør samordnes med generelle bestem­
melser, der skal vedtages som led i indførelsen af det 
indre marked;« 
9. Som betragtning 7a indsættes: 
»for at præcisere denne forordning vil Kommis­
sionen udarbejde bilag med fortegnelser over: 
— de pågældende fisk 
— farlige rundorm 
— videnskabeligt anerkendte behandlingsmetoder 
og forelægge et forslag til direktiv om sundhedsga­
rantier for fiskerivarer;« 
10. Artikel 1, nr. 1, affattes således: 
»1. Fisk: saltvandsfiskearter, der kan indeholde 
levende larver af rundorm (nematoder), som kan 
udgøre en fare for menneskers sundhed, når 
fiskene indtages i rå eller næsten rå tilstand uden 
forudgående behandling.« 
Nr. C 282/8 De Europæiske Fællesskabers Tidende 8. 11. 89 
11. Artikel 1, nr. 2, affattes således: 
»2. Ferskfisk: fisk eller dele af fisk, der ikke er blevet 
behandlet for at sikre deres holdbarhed. Nedkø­
ling til 0 til 5° C betragtes ikke som behandling.« 
12. Artikel 1, nr. 7, affattes således: 
»7. Markedsføring: afsætning inden detailleddet efter 
indførsel til Fællesskabet af fisk og fiskerivarer 
med henblik på konsum.« 
13. Artikel 1, nr. 8, affattes således: 
»8. Afsendelsesland: den medlemsstat eller det tredje­
land, hvorfra fisken eller fiskerivarerne forsendes 
til en anden medlemsstat.« 
14. Artikel 1, nr. 9, affattes således: 
»9. Bestemmelsesland: den medlemsstat, hvortil 
fiskene eller fiskerivarerne forsendes fra en anden 
medlemsstat eller et tredjeland.« 
15. I artikel 1 udgår nr. 10 og 11. 
16. Artikel 2, stk. 2, affattes således: 
»2. Fersk fisk til konsum i rå tilstand og fiskeri­
varer, der er anført i bilaget, og som ikke har 
gennemgået en behandling, der er tilstrækkelig til at 
eliminere eventuelle rundorm, kan kun markedsføres 
efter at have gennemgået den i bilaget omhandlede 
behandling, eller efter at disse nematoder er blevet 
elimineret ved frysning. Denne frysning kan fore­
tages af råvaren eller færdigvaren.« 
17. I artikel 3 indsættes som stk. 3a: 
»3a Forsendelser af fiskerivarer ved samhandel 
inden for Fællesskabet skal ledsages af en erklæ­
ring om, at de har gennemgået den foreskrevne 
behandling.« 
18. Artikel 3, stk. 4, affattes således: 
»4. De kompetente myndigheder skal regelmæs­
sigt føre tilsyn med virksomhederne. Dette tilsyn skal 
bl.a. omfatte det i stk. 3 omhandlede register og dets 
førelse og navnlig omfatte prøveudtagning for at 
konstatere, om betingelserne i bilagets punkt 2 er 
overholdt.« 
19. Artikel 4, stk. 1, affattes således: 
»1. Bestemmelseslandet kan, hvis der er begrundet 
formodning om uregelmæssigheder, underkaste fersk 
fisk beregnet til konsum i rå tilstand og fiskerivarer, der er genstand for samhandel inden for Fælles­
skabet, samt importvarer fra tredjelande en ikke-
diskriminerende kontrol for at konstatere, om et 
parti opfylder kravene i denne forordning.« 
20. Artikel 4, stk. 2, affattes således: 
»2. Den i stk. 1 omhandlede kontrol udføres på 
varernes bestemmelsessted. Kontrollen må ikke i 
urimeligt omfang forsinke markedsføringen eller 
medføre forsinkelser, der kan forringe varernes 
kvalitet.« 
21. Artikel 4, stk. 5, affattes således: 
»5. Medlemsstaterne giver de afsendere, hvis fisk 
og fiskerivarer ikke kan markedsføres efter en 
kontrol som omhandlet i stk. 1, ret til at indhente 
udtalelse fra en sagkyndig. 
Den sagkyndige skal være statsborger i en medlems­
stat. 
Opstår der tvivl om neutraliteten af den sagkyndiges 
udtalelse, kan Kommissionen kræve en ny ekspert­
udtalelse, i så fald fra en sagkyndig, der er stats­
borger i en anden medlemsstat end afsendelseslandet 
eller bestemmelseslandet. 
Kommissionen opstiller på forslag fra medlemssta­
terne en liste over sagkyndige, der kan udarbejde en 
sådan udtalelse. Den fastlægger efter fremgangs­
måden i artikel 7 gennemførelsesbestemmelserne til 
dette stykke.« 
22. Som artikel 7a indsættes: 
»Artikel 7a 
Bestemmelserne i denne forordning anvendes indtil 
ikrafttrædelsen af en forordning, der fastsætter sund­
hedsbestemmelser for produktion og markedsføring 
af fiskerivarer.« 
23. Artikel 8 affattes således: 
»Artikel 8 
Denne forordning træder i kraft på dagen for offent­
liggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.« 
24. Bilaget affattes således: 
8. 11. 89 De Europæiske Fællesskabers Tidende Nr. C 282/9 
»BILAG 
1. Fiskerivarer, som ikke har gennemgået en behandling, som er tilstrækkelig til at eliminere eventuelle 
rundorm: 
a) varer, som kun er let saltede, og som konsumeres i næsten rå tilstand: ungsild (maatje) 
b) koldrøgede varer: sild, makrel, brisling og laks 
c) konserverede sild, der ikke har gennemgået en fuldstændig behandling. 
2. a) Fersk fisk skal underkastes en hensigtsmæssig behandling på land, inden de sælges til forbrugerne, 
såfremt denne behandling ikke allerede har fundet sted om bord på et fiskerfartøj. Gennemførelses­
bestemmelserne til dette punkt vedtages efter fremgangsmåden i artikel 6. 
b) Fileter af fersk fisk skal under fileteringen undersøges visuelt. Eventuelt forekommende larver skal 
fjernes. 
3. En fuldstændig behandling skal opfylde en af følgende betingelser: 
a) opvarmning, således at alle fiskens dele når en temperatur på mindst 70° C. 
b) saltning med natriumchlorid (NaCl), således at forholdet mellem mindste saltkoncentration i fiskens 
vævsvæske og saltets minimumsaktionstid er følgende: 
Mindste saltkoncentration Minimumsaktionstid 
20 % 21 dage 
15 % 28 dage 
ved sukkerkonservering (ansjoser) 
12 % 35 dage. 
c) marinering ved, at fisken holdes i en passende pH-opløsning og passende saltkoncentration i et 
bestemt tidsrum eventuelt kombineret med anvendelse af andre tilsætningsstoffer; kombinationen af 
disse parametre skal godkendes af den kompetente myndighed 
d) kuldebehandling, hvorunder fiskens indre temperatur skal holdes på højst — 20° C i mindst 24 timer. 
De kompetente myndigheder giver Kommissionens og de øvrige medlemsstater meddelelse om de 
godkendte behandlingsmetoder, der er omhandlet i litra c).«